CELEX: 52009PC0474
Language: fi
Date: 2009-09-15
Title: Ehdotus neuvoston päätös Kaakkois-Atlantin kalastusjärjestössä määriteltävästä yhteisön kannasta

Tärkeä oikeudellinen huomautus

|

52009PC0474

Ehdotus neuvoston päätös Kaakkois-Atlantin kalastusjärjestössä määriteltävästä yhteisön kannasta  /* KOM/2009/0474 lopull. */  

	[pic] | EUROOPAN YHTEISÖJEN KOMISSIO |Bryssel 15.9.2009KOM(2009) 474 lopullinenEhdotusNEUVOSTON PÄÄTÖSKaakkois-Atlantin kalastusjärjestössä määriteltävästä yhteisön kannastaPERUSTELUTEY:n perustamissopimuksen 300 artiklan 2 kohdan toisen alakohdan mukaan alueellisissa kalastusjärjestöissä vahvistettavista yhteisön kannoista päättää neuvosto määräenemmistöllä komission ehdotuksesta, kun kyseisen järjestön on tehtävä päätöksiä, joilla on oikeusvaikutuksia, lukuun ottamatta päätöksiä niiden institutionaalisten rakenteiden täydentämisestä tai muuttamisesta.Tämän velvollisuuden vuoksi ja ottaen huomioon muita alueellisia kalastusjärjestöjä koskevat samankaltaiset neuvoston päätökset ja Euroopan komission ehdotukset Euroopan komissio ehdottaa, että tehtäisiin päätös yhteisön kannan määrittelemiseksi Kaakkois-Atlantin kalastusjärjestössä. Johdonmukaisuuden varmistamiseksi tässä ehdotuksessa noudatetaan samaa lähestymistapaa kuin muiden alueellisten kalastusjärjestöjen yhteydessä.EhdotusNEUVOSTON PÄÄTÖSKaakkois-Atlantin kalastusjärjestössä määriteltävästä yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) EY:n perustamissopimuksen 33 artiklassa yhdessä sen 32 artiklan kanssa määrätään, että yksi yhteisen kalastuspolitiikan tavoitteista on varmistaa tarvikkeiden saatavuus. Asetuksessa (EY) N:o 2371/2002[1] säädetään, että yhteisö noudattaa ennalta varautumisen periaatetta toteuttamalla toimenpiteitä, jotka on tarkoitettu suojelemaan ja säilyttämään elollisia vesiluonnonvaroja, mahdollistamaan niiden kestävä hyödyntäminen ja saattamaan kalastustoimien vaikutukset meriekosysteemeihin mahdollisimman vähäisiksi. Lisäksi siinä säädetään, että yhteisön tavoitteena on ottaa kalastuksenhoidossa asteittain käyttöön ekosysteemiin perustuva lähestymistapa ja edistää taloudellisesti kannattavalla ja kilpailukykyisellä kalastus- ja vesiviljelyalalla harjoitettavaa tehokasta kalastustoimintaa tarjoamalla kohtuullinen elintaso niille, jotka ovat riippuvaisia kalastustoiminnasta, ja ottamalla huomioon kuluttajien edut.(2) Euroopan yhteisö hyväksyi päätöksellä 2002/738/EY[2] kalavarojen säilyttämistä ja hoitoa Kaakkois-Atlantilla koskevan yleissopimuksen, jolla perustettiin Kaakkois-Atlantin kalastusjärjestö (SEAFO). SEAFO-komissiolla on oikeus toteuttaa toimenpiteitä kaikkien meren elollisten luonnonvarojen säilyttämiseksi ja kestävän käytön varmistamiseksi pitkällä aikavälillä sopimusalueella.(3) EY:n perustamissopimuksen 300 artiklan 2 kohdan toisen alakohdan mukaan yhteisön kanta alueellisilla kalastussopimuksilla perustetuissa elimissä, joiden on tehtävä päätöksiä, joilla on oikeusvaikutuksia mutta joilla ei muuteta asianomaisten sopimusten institutionaalisia rakenteita, on vahvistettava komission ehdotuksesta neuvoston määräenemmistöpäätöksellä,ON PÄÄTTÄNYT SEURAAVAA:1 artiklaTämän päätöksen liitteessä esitetään yhteisön kanta Kaakkois-Atlantin kalastusjärjestön komissiossa silloin kun komission on tehtävä päätöksiä, joilla on oikeusvaikutuksia.2 artiklaNeuvosto arvioi ja tarvittaessa tarkistaa tämän päätöksen liitteessä olevaa yhteisön kantaa komission ehdotuksesta viimeistään Kaakkois-Atlantin kalastusjärjestön komission vuosikokouksessa vuonna 2014.Tehty BrysselissäNeuvoston puolestaPuheenjohtajaLIITEYhteisön kanta Kaakkois-Atlantin kalastusjärjestön komissiossa1. PERIAATTEETEuroopan yhteisö toimii SEAFO:n puitteissa seuraavalla tavalla:a) se pyrkii saavuttamaan yhteisen kalastuspolitiikan tavoitteet erityisesti noudattaen ennalta varautuvaa lähestymistapaa toimenpitein, joilla varmistetaan SEAFO:n sääntelemien lajien kestävä hyödyntäminen, otetaan ekosysteemiperustainen lähestymistapa asteittain käyttöön kalastuksenhoidossa ja minimoidaan kalastustoimien vaikutukset meriekosysteemeihin, sekä edistäen taloudellisesti kannattavaa ja kilpailukykyistä yhteisön kalastusalaa varmistamalla kohtuullisen elintason niille, jotka ovat riippuvaisia kalastustoiminnasta, ja ottamalla kuluttajien edut huomioon;b) se varmistaa, että SEAFO:n toimenpiteet ovat SEAFO:n yleissopimuksen tavoitteiden mukaiset;c) se varmistaa, että SEAFO:n toimenpiteet ovat kansainvälisen oikeuden mukaiset ja että ne noudattavat erityisesti YK:n merioikeusyleissopimuksen, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen sekä aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen määräyksiä;d) se pyrkii varmistamaan johdonmukaisuuden muissa alueellisissa kalastusjärjestöissä määriteltyjen kantojen kanssa;e) se pyrkii synergiaan kahdenvälisissä kalastussuhteissaan kolmansien maiden kanssa toteuttamansa politiikan kanssa sekä johdonmukaisuuteen ulkosuhdepolitiikkansa kanssa;f) se varmistaa, että yhteisön kansainvälisiä sitoumuksia noudatetaan.2. SuuntaviivatEuroopan komissio pyrkii tapauksen mukaan antamaan tukensa seuraaville SEAFO:n toteuttamille toimille:a) parhaiden saatavilla olevien tieteellisten lausuntojen perusteella toteutettavat toimenpiteet, joilla voidaan varmistaa niiden kalavarojen pitkäaikainen säilyttäminen ja kestävä käyttö, joihin SEAFO:n yleissopimusta sovelletaan. Liikakalastetuille kannoille harkitaan tarvittaessa erityistoimenpiteitä kalastustoiminnan lisääntymisen estämiseksi;b) toimenpiteet, joilla otetaan asianmukaisesti huomioon kalastustoimien vaikutus niihin ekologisesti yhteydessä oleviin lajeihin kuten merilintuihin, valaisiin, hylkeisiin ja merikilpikonniin;c) säilyttämis- ja hoitotoimenpiteet lajeille, jotka kuuluvat samaan ekosysteemiin kuin pyydettävät kalavarat tai jotka ovat yhteydessä niihin tai niistä riippuvaisia;d) Yhdistyneiden Kansakuntien yleiskokouksen päätöslauselmien mukaiset SEAFO-sääntelyalueella toteutettavat haavoittuvien meriekosysteemien suojelutoimenpiteet;e) vastuullista kalastusta harjoittavien maiden hyväksyminen SEAFO:n jäseniksi.[1] EYVL L 358, 31.12.2002, s. 59.[2] EYVL L 111, 20.4.2001, s. 15.